kardosdrur/scandi-wiki huggingface dataset:
Karel Šedivý

Karel Borromeus Aloisius Laurentius Šedivý (29. august 1860 i Prag – 7. november 1906 på Frederiksberg) var en en tjekkiskfødt dansk xylograf og tegner, broder til Franz Šedivý.

Karel Šedivý var søn af xylograf Franz Joseph Xaver Šedivý og Therese Josephine Sadlo. Šedivý, der blev uddannet hos faderen, som var en fra Bøhmen indvandret xylograf, virkede næsten udelukkende som tegner og var allerede fra sit 16-17. år brugt af Illustreret Tidende som tegner af marine- og naturbilleder bl.a. fra en rejse for bladet til England og Island. 1886-94 var han ansat ved Illustreret Familie Journal, hvor han navnlig blev bekendt ved nogle fantastiske billeder (Klabautermanden, Paa Havets Bund, Sankt Hansnat), hvortil Holger Drachmann ofte skrev digte. Til samme blad har han desuden tegnet en del katastrofebilleder og naturskildringer samt en række billeder fra Den Nordiske Industri-, Landbrugs- og Kunstudstilling i Kjøbenhavn 1888. Han udstillede på Charlottenborg Forårsudstilling 1880-1885 (3 gange med 4 værker).

I sine senere år udførte han en række akvareller med et vist fransk tilsnit særlig med topografiske motiver fra København og omegn. Arbejder findes i Københavns Bymuseum, Øregaard Museum, Teatermuseet (Røde Kros Teater, 1890), Søllerød Museum, Frederiksborgmuseet, Det Kgl. Biblioteks billedsamling samt i Handels- og Søfartsmuseet på Kronborg.

Han er begravet på Solbjerg Parkkirkegård.

Udvalgte værker 
 Ladegårdsåen (tegning, 1872, Københavns Bymuseum)
 Prinsessegade (akvarel, 1874)
 De seks Søstre ved Børsen (1880)
 Gammel Dok (Illustreret Tidende, 1881/82)
 Christianshavns Kanal (1883)
 Udsigt fra Amalienborg Plads med Marmorkirken (akvarel, 1884, Københavns Bymuseum)
 Møllen på Christianshavns Vold (akvarel, 1885, Københavns Bymuseum)
 Røde Kros teater (maleri, 1890, Teatermuseet)
 Rosenkranskirken, Boyesgade (1895, Det Kongelige Bibliotek)
 Børsgade med De seks Søstre (akvarel, ca. 1895, Københavns Bymuseum)
 Traktørsted på Amager (akvarel, 1904, Københavns Bymuseum)
 Barken Nordlyset i Atlanterhavet (tegning, 1904, Handels- og Søfartsmuseet)

Galleri

Bibliography 
 The Enchanted World: Water Spirits (1985)

Kilder 
 H.S.H., "Karel Sedivy", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Laura Bjerrum, "Karel Sedivý", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Personer fra Frederiksberg
Tegnere fra Danmark
Danskere i 1800-tallet
Danskere i 1900-tallet
Personer fra Prag
Xylografer fra Danmark
Transskription

Transskription kan betyde flere ting:

Transskription (sprog) – overførsel af tale til lydskrift eller konvertering fra et alfabet til et andet (se også translitteration)
Transskription (musik) – overførsel af musik til noder (aflytning) eller et arrangement af et værk for en anden (ofte mindre) besætning end originalværkets.
Transskription (skrift) – overførsel af håndskrift til trykt eller maskinlæsbart medie.
Transskription (biologi) (også stavet transkription) – en proces som "oversætter" DNA til RNA
Caprivi-striben

Caprivi-striben er en smal zone i det nordøstlige Namibia, 450 km lang, og strækker sig østover mod Zambezi-floden. Bredden varierer fra 35 til 100 km.

Den var en del af den Det tyske koloniimperium i Sydvestafrika, hvor den er opkaldt efter den tyske rigskansler Leo von Caprivi. Den østlige del af Caprivi-striben har fra 1976 et vist indre selvstyre efter mønster af de tidligere sydafrikanske "bantustans". Caprivi-striben var et af de områder hvor befrielsesbevægelsen SWAPO var særligt aktiv.

Namibias geografi
Händel-Werke-Verzeichnis

Händel-Werke-Verzeichnis (forkortet HWV) er en fortegnelse over Georg Friedrich Händels værker. Den blev udgivet i tre et halvt bind (på tysk) af Bernd Baselt mellem 1978 og 1986 og lister alle kompositioner, som vides at være skrevet af Händel. Fortegnelsen inkluderer også de første få takter af hvert stykke og store mængder af faktuelle oplysninger inklussiv manuskripternes oprindelse, tidligere udgaver, fotografier, uægte værker m.m.

Fortegnelsen er opbygget i temaer og yder et nummereringssystem, der i dag bruges til at specificere Händels værker. Eksempelvis er Händels opera Agrippina nummereret som HWV 6. HWV-numrene, der rangerer fra 1 til 612, giver ikke et billede af den overordnede kronologiske rækkefølge, men opdeler derimod værkerne i kategorier, hvor indenfor der hersker orden i kronologien. Følgende tabel viser inddelingen.

Bemærk at der er huller og anormaliteter i HWV-systemet, så ovenstående tabel bør kun bruges som en guide.

Fra HWV-systemet skal ikke udledes, at Händel komponerede præcis 612 værker: Kombinationen af unummererede værker, ikke-tillagte værker, uægte værker, varianter (fx HWV 251 a-d), grupperede værker (fx HWV 229 1-7) og arrangementer (fx HWV 482 1-4) gør det meningsløst at bestemme det eksakte antal værker komponeret af Händel.

Eksterne henvisninger 
 HWV (af Robert Poliquin)
 Work catalogue (HWV) (af Brad Leissa) 
 Verzeichnis der Werke Georg Friedrich Händels (HWV) – opslag på www.openlibrary.org
Ray Milland

Ray Milland, egentlig Reginald Truscott-Jones, (født 3. januar 1907 i Neath, Wales, død 10. marts 1986 i Torrance, Californien, USA) var en walisisk-amerikansk skuespiller.

Han filmdebuterede i 1929 i England, og i Hollywood fra 1930. Han spillede hovedrollen i Fritz Langs spionfilm Ministry of Fear (Skrækkens ministerium, 1944) og medvirkede i Mitchell Leisens musical Lady in the Dark (Kvinden i mørket, 1944). Han huskes bedst som alkoholikeren i Billy Wilders melodrama The Lost Weekend (Forspildte dage, 1945; Oscar-pris), og som morderen i Alfred Hitchcocks Dial M For Murder (Telefonen ringer kl. 23, 1954). Han medvirkede i The Last Tycoon (Magtens sødme, 1976). Han udgav selvbiografien Wide-Eyed in Babylon i 1974.

Han har fået to stjerner på Hollywood Walk of Fame.

Eksterne henvisninger 

 
 

Skuespillere fra Wales
Briter i 1900-tallet
Amerikanere i 1900-tallet
Oscar for bedste mandlige hovedrolle
Hollywood Walk of Fame
Pseudonymer
Heal the World

"Heal the World" er en sang fra Michael Jacksons Dangerous-album fra 1991. "Heal the World" er 6 minutter og 24 sekunder lang, og den er udsendt på single, lige som der er indspillet en musikvideo til nummeret.

"Heal the World" var en af de sange, Michael Jackson optrådte med ved Super Bowl XXVII, og i den forbindelse formåede han at få seertallet til at stige i pausen, hvilket aldrig før var sket.

Musikvideo 
Musikvideoen er en af de tre, Michael Jackson har lavet, hvor han ikke selv er med i. De to andre er "Cry" og "Man in the Mirror". Musikvideoen starter på et fattighjem, hvorefter den viser børn foran soldater.

Singler fra 1992
Sange af Michael Jackson
Vincenzo Grimani

Vincenzo Grimani (15. maj 1652 eller 26. maj 1655 – 26. september 1710) var en italiensk kardinal, diplomat og librettist.

Grimani blev født i enten Venedig eller Mantua. Han er bedst kendt for at have skrevet librettoen til Georg Friedrich Händels opera Agrippina, selvom han også skrev librettoer til Elmiro re di Corinto, af Carlo Pallavicino, og Orazio, af G. F. Tosi. Alle operaerne blev produceret ved Teatro S Giovanni Grisostomo, som han ejede, mens resten af hans familie ejede en del andre veneziske operahuse.

Politisk var han allieret med Habsburgerne, og denne alliance og diplomatiske betydning for Habsburgerne førte til, at han i 1697 blev kardinal.

Hans librettoer adskiller sig markant fra den senere moraliserende tone, som Metastasio og Apostolo Zeno, hvis ideer grundlage genren opera seria, holdt dem i.

Referencer 
 Harris S. Saunders: "Grimani, Vincenzo", Grove Music Online ed L. Macy (Accessed 5 December 2006), grovemusic.com, subscription access.

Kardinaler fra Italien
Diplomater fra Italien
John Mainwaring

John Mainwaring (født 4. august 1724, død 15. april 1807) var en engelsk teolog, som skrev den første biografi over komponisten Georg Friedrich Händel (1685-1759). Bogen blev udgivet anonymt i 1760 og regnes som den første musikerbiografi i bogform.

Mere end halvdelen af biografidelen er viet Händels liv før han bosatte sig i London i 1712. Det bliver derfor antaget at Händel selv, direkte eller indirekte, gav Mainwaring oplysningerne om sine ungdomsår.

Værker 
 John Mainwaring: Memoirs of the Life of the Late George Frederic Handel, London 1760
 Johann Mattheson: Georg Friderick Handels Lebensbeschreibung, Hamburg 1761 (tysk oversættelse af Mainwarings memoirer med ekstramateriale) 
 George Frideric Handel, Hedwig Mueller von Asow, John Mainwaring: Biographie, Briefe und Schriften: Biographie, Briefe und Schriften, Publiceret på Georg Olms Verlag, 1977,

Referencer

Eksterne henvisninger 
 Händelhaus 

Teologer fra England
Biografiforfattere fra England
The Girl Is Mine

"The Girl Is Mine" er en single fra Michael Jacksons Thriller-album fra 1982. Nummeret er en duet mellem Michael Jackson og Paul McCartney, der også havde hjulpet Jackson med hans Off the Wall-album.

"The Girl Is Mine" handler om en pige, som Michael Jackson mener er forelsket i ham, men Paul McCartney mener, at pigen naturligvis er forelsket i ham.

Sangen blev på Thriller 25-albummet, som blev lanceret i anledning af Thrillers 25 års jubilæum, sunget af Michael Jackson sammen med Will.i.am.

Hitlister

Referencer 

Sange af Michael Jackson
Friedrich Wilhelm Zachow

Friedrich Wilhelm Zachow eller Zachau (døbt 14. november 1663 i Leipzig, død 7. august 1712 i Halle) var en tysk barokkomponist.

Blandt Zachows elever var Gottfried Kirchhoff, Johann Krieger, Johann Gotthilf Ziegler, og ikke mindst Georg Friedrich Händel.

Zachow var Händels første lærer; af ham lærte den unge Händel at spille violin, orgel, ukulele og cembalo. Zachow gav ham også kompositionsundervisning. Händel talte altid varmt om læreren, og skal i taknemlighed have givet Zachows enke og børn økonomisk støtte.

Eksterne henvisninger 
 Online biografi  (engelsk)
  
 

Barokkomponister
Komponister fra Tyskland
Organister fra Tyskland
Personer fra Leipzig
I Just Can't Stop Loving You

"I Just Can't Stop Loving You" er en sang fra Michael Jacksons album Bad fra 1987. Sangen er en duet mellem Michael Jackson og Siedah Garrett. Sangen er 4 minutter og 13 sekunder lang.

Det var planlagt at Michael Jackson skulle synge "I Just Can't Stop Loving You" til sine This is it-koncerter, der dog aldrig blev til noget på grund af hans pludselige dødsfald.

Sangen blev indspillet på spansk med titlen "Todo Mi Amor Eres Tu" og udgivet på Bad Special Edition.

Sange af Michael Jackson
Mountainbike marathonløb

Mountainbike marathonløb eller cross country marathonløb (XCM), er en krævende mountainbikedisciplin. Disciplinene afvikles som regel over længere distancer cross country (XCO), og minimum 40 km. I Danmark gælder det at det er tilladt at gennemkøre den samme rute flere gange, en omgang skal dog være minimum 20 km. I USA køres der som regel over 100 km og løbene er meget forskellige fra XCO løbene.

UCI arrangementer 

UCI kørte en årrække frem til og med 2008 en world cup løbsserie med op til 8 løb fra Marts til Oktober over hele verden, samt et Europa og verdens mesterskab. Dette er nu skåret ned til et årligt verdensmesterskab. 

UCI-løb skal være minimum 60 km og maximalt 120 km.

Andre arrangementer 

Løb uden for UCI kan opleves og meget længere distancer, det er f.eks. blevet populært at kørere 6, 12 og 24 timers løb, både solo som 2 og 4 personers hold. Normalt kan det siges at løb over en distance er individuelt, mens løb der er afgrænset af tid kan køres både solo og som del af et hold.

Løbsdistancer i Danmark 

For løb afviklet under Danmarks Cykle Union gælder det at kører tiden for klasserne Herre A, Herre B, Herre C, Damer, H40 samt H50 skal være længere end 3 timer, for Junoir ca 1.5 time, andre klasser afvikles ikke.

Eksterne links 
 Regelsæt DCU 
 UCI

Cykelsportsdiscipliner
Mountainbikeløb
She Drives Me Wild

"She Drives Me Wild" er en sang fra Michael Jacksons Dangerous-album fra 1991. Sangen er tre minutter og enogfyrre sekunder lang. Den handler om en smuk pige, som Michael Jackson føler sig meget tiltrukket af. I sangen forekommer en rap af Aquil Davidson.

Sange af Michael Jackson
Can't Let Her Get Away

"Can't Let Her Get Away" er en sang fra Michael Jacksons album Dangerous fra 1991. Sangen handler om en pige, som Michael Jackson vil gøre alt for at beholde, men til sidst må han tænke over, om det han gjorde, var alt for meget.

Sange af Michael Jackson
Torso (digte)

Torso er titlen på en digtsamling af Halfdan Rasmussen udgivet i 1957. Digtene i digtsamlingen er skrevet under forfatterens ophold i Grækenland. Digtsamlingen indbragte i 1958 forfatteren De Gyldne Laurbær.

Digtene beskriver den rejsendes indtryk fra Grækenland under landets militærstyre. 

Litteratur fra Danmark
Who Is It

"Who Is It" er en sang fra Michael Jacksons Dangerous-album fra 1991. Sangen er nummer ni på tracklisten og er lavet af Michael Jackson uden hjælp fra andre, hverken med hensyn til sangskrivning eller udførelse.

Sangen handler om, at Michael Jacksons kæreste har forladt ham, lige som han troede det ville vare evigt ('We made our vows'). Han vil vide, hvem hun har forladt ham til fordel for. Han ved, at det er en, han kender. Michael Jackson vil ikke blive rolig, før han får opklaret dette spørgsmål.

Sange af Michael Jackson
Give In to Me

"Give In to me" er en sang fra den amerikanske popsanger Michael Jacksons Dangerous-album. 

Sangen handler om en kvinde, som Michael Jackson elsker, men hun er kold over for ham. Michael Jackson kan ikke selv forstå dette, og han vil have hende til at give efter for hans ønsker ('Give In to Me').

Slash fra Guns N' Roses spiller guitar på sangen. Slash hjalp Michael Jackson med Dangerous-albummet samt det senere HIStory-album. Han var også med i Staples Center i år 2001. Udover "Give In to Me" medvirkede han også på "D.S." og "Black or White".

Sange af Michael Jackson
Keep the Faith

"Keep the Faith" er en sang fra Michael Jacksons Dangerous-album. Sangen er nummer tolv på tracklisten.

Sangen handler om, at man skal blive ved med at tro på sig selv, og at man bare skal have selvtilliden og viljen. ('Cause you can climb the highest mountain and you can swim the deepest sea hee. All you need is the will to want it and a little self-esteem.)

Sange af Michael Jackson
Gone Too Soon

"Gone Too Soon" er en sang af den amerikanske popsanger Michael Jackson. Sangen findes på hans Dangerous-album, hvor den er nummer tretten på tracklisten.

Sangen handler om en dreng, Ryan White, som gik bort alt for tidligt, i en alder af 14 år. Ryan blev det tidligste offer for AIDS. Personligt var Jackson og Ryan gode venner. Michael Jackson sammenligner Ryans korte liv/død med en smuk solnedgang, en perfekt blomst, som man lige akkurat ikke kan nå, et smukt sandslot, der bliver taget af bølgerne og mange flere ting.

Til Michael Jacksons begravelse sang Usher "Gone Too Soon".

Sange af Michael Jackson
Dangerous (Michael Jackson-sang)

"Dangerous" er titelnummeret fra Michael Jacksons album Dangerous fra 1991. Sangen har ingen tilhørende musikvideo.

Sangen handler om en kvinde, som bruger ethvert våben for at tryllebinde en mand (My baby cried. She left me standing alone), men hun ender altid med at udnytte dem. Michael Jackson vil nu prøve at undgå hende (she called my house. I said I have no time).

Sange af Michael Jackson
Lambda

Lambda har flere betydninger:

 Lambda (bogstav) – Lambda (Λ λ) er 11. bogstav i det græske alfabet.
 Lambda (forening) – Lambda er en forening for bøsser og lesbiske på Fyn.
 Lambda 8300 – Lamda8300 var en Sinclair ZX81-klon, lavet af Lambda Electronics Limited.
 Bølgelængde – Den betegnes ofte med det græske bogstav lambda (λ).
Rosenkranskirken (Københavns Kommune)

Rosenkranskirken var en nu nedlagt og nedrevet romerskkatolsk kirke i Boyesgade 8, Vesterbro, Københavns Kommune. Kirken blev opført 1892 ved Vilhelm Friederichsen, indviet 13. november samme år og var sognekirke for det meste af Sjælland, Lolland-Falster og København indtil sin nedlæggelse i 1942.

Kirken bestod af 3 fløje samt alterniche lige for hovedindgangen og fladt kassetteret loft. På siderne af alteret, der var det ældste katolske alter i København og oprindeligt fra det ældre kapel i Bredgade hang to malerier, hvoraf det ene var en kopi efter Bartolomé Esteban Murillos Madonna det andet malet af Franz Krombach, der også havde malet Korsvejsbillederne. Bag alteret var sakristi.

Den nedlagte kirke udgjorde en del af et større kompleks, der blev opført 1891-92 for 130.000 kr på granitsokkel af røde mursten ved samme arkitekt. Bygningen indeholdt ved indvielsen også pige- og drengeskole, sogneskole samt boliger for præsterne og lærerne og vajsenhus for forældreløse katolske drenge. Ved bygningerne var også bolig for Sankt Joseph Søstrene, hvis lille kapel findes her og en fransk skole samt vajsenhus for katolske piger. 

Efter nedlæggelsen i 1942 blev bygningerne anvendt af Radiofabrikken Always. Fabrikken blev den 27. marts 1945 sprængt i luften ved sabotage.

Kilder 
 J.P. Trap, Danmark, 3. udgave, 1895-1906. Tilgængelig online hos Google Books
 Københavns hvornår skete det – 1945 

Katolske kirker i Danmark
Ophørt i 1942
Nedlagte kirker i Danmark
Kirker i Københavns Kommune
Vesterbro
Forsvundne bygninger, konstruktioner og anlæg i København
Etableret i 1892
Anne-Louise Abegg

Anne-Louise Abegg (født 23. maj 1980) er skuespillerinde og dramalærer på Niels Steensens Gymnasium. Hun er uddannet på Det Danske Musicalakademi i Fredericia. Hun fik sit gennembrud på tv i 2009 som Kit i 2900 Happiness. Hun har bl.a. medvirket i reklamer for Stryhns leverpostej og Aalborg Akvavit.

Hun er også med til at skrive og instruere skolekomedier på Niels Steensens Gymnasium.

Filmografi

Tv-serier 
 2900 Happiness (TV3), afsnit 95-96 og 103-106 (2009) – Kit
 Kristian (TV2-ZULU), afsnit 5 (2009) – Marie
 Livvagterne (DR1), afsnit 17-18 (2010) – Søster Mary
 Den 2. Side (TV2-ZULU) (2010) – Steen Fischers partner.

Instruktør 
 Annie get your gun - Palsgaard Sommerspil 2014
 Atlantis - Palsgaard Sommerspil 2015
 Chicago - Elite Teaer 2015 (Medinstruktør)

Eksterne henvisninger 
 
 Reklame for Aalborg Akvavit på Youtube

Tv-skuespillere fra Danmark
Vertical Limit

Vertical Limit er en amerikansk action-eventyrfilm, der havde premiere i 2001. Filmen er instrueret af Martin Campbell og hovedrollen spilles af Chris O'Donnell.

Handling 

Filmen handler om et hold bjegklatrere, der skal bestige bjerget K2. Holdet ledes af en miliardær. Klattringen mislykkeds da en lavine skabes og nogen omkommer. De overlevende forsøger derefter at redde sig selv ned fra bjerget.

Medvirkende 
 Chris O'Donnell – Peter Garrett
 Robin Tunney – Annie Garrett
 Stuart Wilson – Royce Garrett
 Temuera Morrison – Major Rasul
 Nicholas Lea – Tom McLaren
 Scott Glenn – Montgomery Wick
 Izabella Scorupco – Monique Aubertine
 Ben Mendelsohn – Malcolm Bench
 Steve Le Marquand – Cyril Bench
 Bill Paxton – Elliot Vaughn
 Alexander Siddig – Kareem

Eksterne henvisninger 
 

Amerikanske film fra 2000
Actionfilm fra USA
Revolt

Revolt er The Dreams' engelsksproget album, der blev udgivet 22. februar 2010. 
Udgivet af Black Pelican Entertainment og indspillet i Chiefment Studio. Produceret af Chief 1.

Første single fra albummet var nummeret "Under The Sun", der blev udgivet d. 5. oktober 2009 og strøg direkte ind på førstepladsen på Danmarks Radios Boogie Listen. "Under The Sun" endte også på 10. pladsen på Boogies årsliste fra 2009 og derudover var The Dreams også på 1. pladsen med nummeret "Ingen Kan Erstatte Dig" fra deres tidligere album Den Nye By.

Spor 
"Revolt"
"We Are The Murderers"
"Under The Sun"
"Black Sheep"
"United We Fall"
"Not Sad Forever"
"The Optimist"
"Too Late To Cry"
"This Is Not A Lovesong"
"Insomnia Suite"

Referencer 

Album fra 2010
The Dreams-album
Evetofte

Evetofte er en sommerhusby i Nordsjælland med . Evetofte er beliggende i Melby Sogn på Halsnæs fire kilometer vest for Frederiksværk, to kilometer syd for Melby og 26 kilometer nordvest for Hillerød. Byen tilhører Halsnæs Kommune og er beliggende i Region Hovedstaden.

Kilder 

Byer i Halsnæs Kommune
Vinderød

Vinderød er en satellitby til Frederiksværk med . Vinderød er beliggende i Vinderød Sogn på Halsnæs i Nordsjælland to kilometer nord for Frederiksværk centrum og 24 kilometer nordvest for Hillerød. Byen tilhører Halsnæs Kommune og er beliggende i Region Hovedstaden.

Det grønne område Sørup Vang adskiller Frederiksværk og Vinderød. Vinderød Skole og Vinderød Kirke er beliggende i byen.

Kilder 

Byer i Halsnæs Kommune
Satellitbyer i Danmark
Ølsted Sydstrand

Ølsted Sydstrand er en sommerhusby i Nordsjælland med . Ølsted Sydstrand er beliggende i Ølsted Sogn ved Roskilde Fjord fire kilometer syd for Ølsted, otte kilometer nord for Frederikssund og 24 kilometer nordvest for Hillerød. Byen tilhører Halsnæs Kommune og er beliggende i Region Hovedstaden.

Kilder 

Byer i Halsnæs Kommune
Strande i Danmark
Jevgenij Trefilov

Jevgenij Trefilov (  ; født 4. september 1955) er en tidligere russisk håndboldtræner, der var landstræner for  og nuværende vicepræsident for det russiske håndboldforbund. Han har været landstræner i to omgange. Først fra 1999 til 2012, hvor han blev fyret efter den olympiske håndboldturnering, og dernæst siden efteråret 2013.

Hans trænerkarriere begyndte i 1984 i hjembyen Krasnodar. Han arbejdede som assistent for legendariske Vladimir Maksimov. Sammen vandt de VM-guld for herrer i 1997. Fra 1998 har Trefilov kun arbejdet med kvindehåndbold. Han har blandt andet trænet Volgograd samt Lada Togliatti, og i 2008 Zvezda Zvenigorod.

I sæsonen 2007/2008 vandt han VM-guld med Ruslands kvindelandshold i Frankrig som træner samt Champions League-guld med Zvezda Zvenigorod

Han har også vundet VM-guld med det russiske kvindelandshold i 2001 i Italien, VM-guld på hjemmebane i 2005 samt EM-sølv i 2006 i Sverige.

Han stoppede sin trænerkarriere i august 2019.

Referencer 

Håndboldtrænere fra Rusland
Ølsted Strandhuse

Ølsted Strandhuse er en sommerhusby i Nordsjælland med . Ølsted Strandhuse er beliggende i Ølsted Sogn ved Roskilde Fjord to kilometer vest for Ølsted, seks kilometer syd for Frederiksværk og 21 kilometer vest for Hillerød. Sommerhusbyen tilhører Halsnæs Kommune og er beliggende i Region Hovedstaden.

Kilder 

Byer i Halsnæs Kommune
De seks Søstre

De seks Søstre også kaldet Nybørs var en husrække fra 1600-tallet i Børsgade i forlængelse af Børsen i København.

Oprindeligt lå her et værtshus, men da de senere blev fjernet, solgte kong Frederik 3. nabogrunden for enden af Børsen til sin egen rentemester, Henrik Müller, på betingelse af, at Müller ville opføre nogle ordentlige beboelses- og pakhuse på stedet. Resultatet blev husrækken De seks Søstre. Det var tre sammenbyggede gavlhuse med to boliger i hver, hvor forhuset lå ud mod Slotsholmskanalen langs Børsgade og det bagved indrettede pakhus havde front mod Børsgraven, der senere blev tildækket. Husene var store, fornemme borgerhuse i en hollandsk renæssancestil, hvor der først og fremmest boede rige købmandsfamilier. I starten af 1800-tallet var en kendt beboer i husrækken, Børsgade 66, Søren Kierkegaards forlovede, Regine Olsen, hvis fader, Terkel Olsen fra Finansdepartementet boede her.

De seks Søstre blev revet ned i 1901 og erstattet af Axel Bergs bygning for Privatbanken, i dag C.F. Tietgens Hus, i en stilblanding af hollandsk renæssance og nybarok. Nedrivningen blev i samtiden set som et stort tab, og sagen var, sammen med bl.a. Efterslægtsselskabets Skole, der 1913 måtte vige for Illum, en direkte anledning til først oprettelsen af Foreningen til Gamle Bygningers Bevaring i 1907 og siden landets første bygningsfredningslov i 1918.

Litteratur 
 Steffen Linvald, Fra Nybørs til Højbroplads, København, 1963.

Forsvundne bygninger, konstruktioner og anlæg i København
Slotsholmen